b'\n_START_ARTICLE_\nTranssibirska \xc5\xbeeleznica\n_START_SECTION_\nTrasa\n_START_PARAGRAPH_\nGlavna smer poteka od Moskve do Vladivostoka in gre skozi Ni\xc5\xbeni Novgorod ob Volgi, Perm ob Kami, Jekaterinburg v Uralu, Omsk ob Irti\xc5\xa1u, Krasnojarsk ob Jeniseju, Irkutsk pri ju\xc5\xbenem skrajnem delu Bajkalskega jezera, \xc4\x8cito in Habarovsk. V letih od 1956 do 2001 je pot namesto prek Ni\xc5\xbenega Novgoroda vodila prek Jaroslavlja. Leta 2002 so progo dokon\xc4\x8dno elektrificirali. Okoli 30\xc2\xa0% ruskega izvoza poteka po tej poti.\n_START_SECTION_\nRazvojna pot\n_START_PARAGRAPH_\nV marcu 1890 je prihodnji car Nikolaj II., v \xc4\x8dasu svojega postanka v Vladivostoku, po obisku na Japonskem ob koncu svoje poti okoli sveta, osebno odprl gradnjo odseka Transsibirske \xc5\xbeeleznice na Daljnem vzhodu. Nikolaj II. je v svojem dnevniku zapisal o svojem pri\xc4\x8dakovanju udobnega potovanja po neokrnjeni divjini Sibirije. Carjev vlak je bila zgrajena v Sankt Peterburgu, in je slu\xc5\xbeil kot carjeva glavna mobilna pisarna in prostor za njegovo osebje na potovanju \xc4\x8dez Rusijo. _NEWLINE_Glavna smer Transsibiske \xc5\xbeeleznice se za\xc4\x8dne v Moskvi na postaji Yaroslavsky Vokzal, te\xc4\x8de skozi Yaroslavl, \xc4\x8celjabinsk, Omsk, Novosibirsk, Irkutsk, Ulan-Ude, \xc4\x8cita in Habarovsk do Vladivostoka prek ju\xc5\xbene Sibirije. Zgrajena je bila med letoma 1891-1916 pod nadzorom ruskih vladnih ministrov, ki jih je osebno imenoval car Aleksander III. in njegov sin Nikolaj II. Dodatna Kitajska vzhodna \xc5\xbeeleznica je bila zgrajena kot rusko-kitajski del Transsibirske \xc5\xbeeleznice, ki je povezovala Rusijo in Kitajsko in zagotavljala kraj\xc5\xa1o pot do Vladivostoka. Upravljala jo je rusko osebje in administracija s sede\xc5\xbeem v Harbinu. _NEWLINE_Transsibirska \xc5\xbeeleznica je povezava glavne \xc4\x8dezcelinske ruske linije s stotinami velikih in malih mest v evropskem in azijskem delu Rusije. Na 9259 km zajema rekordnih sedem \xc4\x8dasovnih pasov in ob osmih dneh trajajo\xc4\x8dem potovanju, je tretja najdalj\xc5\xa1a enovita storitev na svetu, za progo Moskva-Pjongjang 10.267 kilometrov  in Kijev-Vladivostok 11.085 kilometrov , ki sledita tudi transsibirski na veliko njenih odsekih. _NEWLINE_Druga glavna smer je Transmand\xc5\xbeurska \xc5\xbeeleznica, ki sovpada s Transsibirsko na vzhodu od \xc4\x8cite, preko Tarskaja, vzhodno od Karymskoye v \xc4\x8cita Oblasti, okoli 1.000 km vzhodno od Bajkalskega jezera. Od Tarskaja gre Transmand\xc5\xbeurska proti jugovzhodu, preko Harbina in Mudanjianga v Kitajski Severovzhodni provinci (od koder te\xc4\x8de povezava s Pekingom), kjer se stika z glavno smerjo v Ussurijsk severno od Vladivostoka. To je najkraj\xc5\xa1a in najstarej\xc5\xa1a \xc5\xbeelezni\xc5\xa1ka proga do Vladivostoka. Nekateri vlaki se razdelijo v Shenyangu, Kitajska, kjer del nadaljuje v Pjongjang v Severni Koreji._NEWLINE_Tretja glavna smer je Transmongolska \xc5\xbeeleznica, ki se od transsibirske odcepi v Ulan-Ude na vzhodni obali Bajkalskega jezera. Od Ulan-Ude gre proti jugu do Ulan-Batorja in nadaljuje svojo pot proti jugovzhodu do Pekinga. _NEWLINE_Leta 1991 je bila \xc4\x8detrta proga, ki \xc5\xa1e naprej te\xc4\x8de proti severu dokon\xc4\x8dno zaklju\xc4\x8dena, po ve\xc4\x8d kot petih desetletjih dela. Znana kot Bajkal-Amur \xc5\xbeelezni\xc5\xa1ka proga (BAM), se je ta nedavna pridobitev oddaljila od Transsibirske linije pri Taj\xc5\xa1etu za ve\xc4\x8d sto kilometrov zahodno od Bajkalskega jezera in mimo jezera na njegovem najsevernej\xc5\xa1em delu. Pre\xc4\x8dka reko Amur pri Komsomolsk-na-Amure (severno od Habarovska) in dose\xc5\xbee Tatarsko morsko o\xc5\xbeino Japonskega morja pri kraju Sovetskaja Gavan. _NEWLINE_13. oktobra 2011 je vlak iz Kasana peljal svojo otvoritveno vo\xc5\xbenjo v Rajin v Severni Koreji.\n_START_SECTION_\nVojna in revolucija\n_START_PARAGRAPH_\nV rusko-japonski vojni (1904-5), je Transsibirska \xc5\xbeeleznica obravnavana kot eden od razlogov, da je Rusija izgubila vojno. Proga je bila enotirna in kot taka omogo\xc4\x8dala potovanje z vlakom samo v eno smer. To je Rusom povzro\xc4\x8dilo velike strate\xc5\xa1ke in dobavne te\xc5\xbeave, ker niso mogli premikati virov tako hitro, kot bi bilo potrebno, saj je moral vlak za prevoz blaga, vojakov in streliva, ki je prihajal iz zahoda proti vzhodu \xc4\x8dakati na sre\xc4\x8danje z vlakom, ki je vozil \xc4\x8dete in ranjence od vzhoda proti zahodu. Medtem so Japonci lahko hitro napredovali. Po ruski revoluciji leta 1917, je \xc5\xbeeleznica slu\xc5\xbeila kot klju\xc4\x8dna komunikacijska linija za \xc4\x8de\xc5\xa1koslova\xc5\xa1ke legije in zavezni\xc5\xa1ko vojsko, ki je pri sibirski intervenciji v ruski dr\xc5\xbeavljanski vojni, vozila vojake v Vladivostok. Te sile so podprle belorusko vlado admirala Aleksandra Kol\xc4\x8daka, s sede\xc5\xbeem v Omsku in vojake, ki so se borili z bolj\xc5\xa1eviki na Uralu. Intervencija je bila oslabljena in na koncu pora\xc5\xbeena od borcev, ki so razstrelili mostove in dele proge, zlasti v obmo\xc4\x8dju med Krasnojarskim in \xc4\x8cito. _NEWLINE_Transsibirska \xc5\xbeeleznica je med rusko dr\xc5\xbeavljansko vojno igrala tudi zelo neposredno vlogo v zgodovini Rusije, ki je s \xc4\x8ce\xc5\xa1koslova\xc5\xa1kimi legijami mo\xc4\x8dno oboro\xc5\xbeenimi in v oklepnih vlakih  obvladovala velik del \xc5\xbeeleznice (in Rusijo samo) v \xc4\x8dasu Ruske dr\xc5\xbeavljanske vojne in ob koncu1. svetovne vojne.\n_START_SECTION_\n2. svetovna vojna\n_START_PARAGRAPH_\nMed drugo svetovno vojno je Transsibirska \xc5\xbeeleznica igrala pomembno vlogo pri oskrbi sil, ki so se borile v Evropi. _NEWLINE_V prvih dveh letih vojne, ko je bila Sovjetska zveza nevtralna in ker so nem\xc5\xa1ki ladijski prevoz onemogo\xc4\x8dali zahodni zavezniki, je Transsibirska \xc5\xbeeleznica slu\xc5\xbeila kot nujna povezava med Nem\xc4\x8dijo in Japonsko. Ena od primarnih surovin \xc5\xa1e posebej pomembna za nem\xc5\xa1ko vojno je bil naravni kav\xc4\x8duk, ki je bil na Japonskem lahko dosegljiv iz jugovzhodne Azije (zlasti Francoske Indokine). Od marca 1941 je 300 ton naravnega kav\xc4\x8duka na dan v povpre\xc4\x8dju pre\xc4\x8dkalo transsibirsko \xc5\xbeeleznico na poti v Nem\xc4\x8dijo. Po eni od raziskav dobavne verige naravnega kav\xc4\x8duka, je od 22 marca 1941, 5800 ton tega pomembnega materiala potovalo v tranzitu med Sovjetskim \xc5\xbeelezni\xc5\xa1kim omre\xc5\xbejem med Manchukuo in Tretjm rajhom, 2000 ton so bilo v tranzitu do Manchukuo, 4000 ton je \xc4\x8dakalo v Dairen, 3800 ton na Japonskem in 5700 ton na poti iz jugovzhodne Azije do Japonske.  _NEWLINE_V tem \xc4\x8dasu je manj\xc5\xa1e \xc5\xa1tevilo nem\xc5\xa1kih Judov in anti-nacistov uporabljalo transsibirsko \xc5\xbeeleznico za pobeg iz Evrope, med njimi matematik Kurt G\xc3\xb6del in mati igralca Heinza Bernarda.  Ve\xc4\x8d tiso\xc4\x8d judovskih beguncev je od\xc5\xa1lo na potovanje po zaslugi japonskih vizumov, ki jih je izdal japonski konzul v Kaunasu, Chiune Sugihara. _NEWLINE_Situacija se je obrnjena po 22 juniju 1941. Po napadu na Sovjetsko zvezo, je bila Nem\xc4\x8dija odrezana od svoje edine zanesljive trgovske poti na Japonsko. Po drugi strani pa je Sovjetska zveza postala prejemnik posojila po Zakonu o posojilu in najemu iz ZDA. \xc4\x8ceprav je \xc5\xa1la Japonska v vojno z ZDA, si je prizadevala, da ohrani dobre odnose z ZSSR in so kljub nem\xc5\xa1kim prito\xc5\xbebam, dovolile sovjetskim ladjam pluti med ZDA in pacifi\xc5\xa1kimi pristani\xc5\xa1\xc4\x8di Rusije. Tako je Pacific Route - pre\xc4\x8dkanje severnega Tihega oceana in Transsbirske \xc5\xbeeleznice - postala najbolj varna povezava med ZDA in ZSSR. Tovor je zna\xc5\xa1al toliko kot po drugih dveh poteh (severni Atlantik-arkti\xc4\x8dno morje in iranska) skupaj. _NEWLINE_\xc5\xbdeleznica igrala pomembno vlogo tudi pri evakuaciji sovjetske industrije iz evropske Rusije v Sibirijo v letih 1941-1942 in v repozicioniranje sovjetskih vojakov iz Nem\xc4\x8dije proti Japoncem, v pripravah na sovjetsko-japonsko vojno avgusta 1945.\n_START_SECTION_\nKonstrukcija\n_START_PARAGRAPH_\nS polnim delovnim \xc4\x8dasom se je gradnja Transsibirske \xc5\xbeeleznice za\xc4\x8dela leta 1891, izvedbo in nadzor je vodil Sergej Witte, ki je bil takrat minister za finance. _NEWLINE_Podobno kot prva medcelinska \xc5\xbeeleznica v ZDA, so ruski in\xc5\xbeenirji za\xc4\x8deli gradnjo na obeh koncih in delali proti sredini. Od Vladivostoka je tekla \xc5\xbeeleznica severno vzdol\xc5\xbe desnega brega reke Ussuri do Habarovska na reki Amur, do \xc5\xbeeleznice Ussuri. _NEWLINE_Leta 1890 je bil zgrajen most \xc4\x8dez reko Ural in nova \xc5\xbeelezni\xc5\xa1ka proga se je nadaljevala v Azijo. Most \xc4\x8dez reko Ob je bil zgrajen leta 1898 in mestece Novonikolaevsk, ustanovljeno leta 1883, je preraslo v veliko sibirsko mesto Novosibirsk. Leta 1898 je prvi vlak dosegel Irkutsk in obale Bajkalskega jezera okoli 60 kilometrov  vzhodno od mesta. \xc5\xbdeleznica je tekla na vzhod \xc4\x8dez reki \xc5\xa0ilka in Amur in kmalu dosegla Habarovsk. Odsek Vladivostok - Habarovsk je bil zgrajen \xc5\xbee leta 1897. _NEWLINE_Ruski vojaki, pa tudi obsojeni delavci iz Sahalina in drugih mest so bili uporabljeni za gradnjo \xc5\xbeelezni\xc5\xa1ke proge._NEWLINE_Bajkalsko jezero je ve\xc4\x8d kot 640 kilometrov dolgo in ve\xc4\x8d kot 1600 metrov globoko. Dokler ni  bila zgrajena obvoznica, se je Bajkalska \xc5\xbeelezni\xc5\xa1ka linija kon\xc4\x8dala na obeh straneh jezera. Trajekt ledolomilec SS Bajkal je bil zgrajen leta 1897 in manj\xc5\xa1i trajekt SS Angara okoli leta 1900, kar je omogo\xc4\x8dilo \xc5\xa1tiriurni prehod za povezavo dveh obal. Ruski admiral in raziskovalec Stepan Makarov (1849-1904 ) je zasnoval Bajkal in Angaro, zgrajena pa sta bila v Newcastle-upon-Tyne v Angliji, pod vodstvom Armstronga Whitwortha. V Angliji so ju v celoti sestavili, nato razstavili in ozna\xc4\x8dili dele in jih prepeljali v obliki kompletov do Listvyanka, kjer je bila zgrajena ladjedelnica, da bi jih ponovno sestavili. Njihove kotle, stroje in nekatere druge dele so zgradili v Sankt Peterburgu in jih pripeljali v Listvyanka ter vgradili. Bajkal je imel 15 kotlov, \xc5\xa1tiri dimnike in je bil 64 metrov dolg. Lahko je nosil 24 \xc5\xbeelezni\xc5\xa1kih vagonov in eno lokomotivo. Angara je bil manj\xc5\xa1i, z dvema dimnikoma._NEWLINE_Zaklju\xc4\x8dek obvoznice Bajkal leta 1904 je sicer zaob\xc5\xa1el trajekte, vendar, ker je od \xc4\x8dasa do \xc4\x8dasa odsek oviran zaradi iztirjenja ali podorov, sta ostala oba trajekta v rezervi do leta 1916. Bajkal je pogorel in bil uni\xc4\x8den v ruski dr\xc5\xbeavljanski vojni, Angara je pre\xc5\xbeivela. Bila je obnovljena in je stalno privezana v Irkutsku, kjer je slu\xc5\xbei kot pisarna in muzej. _NEWLINE_V zimskem \xc4\x8dasu so uporabljali, do dokon\xc4\x8danja obvoznice, za prevoz potnikov in tovora iz ene strani jezera na drugo tudi sani. _NEWLINE_Linija od reke Amur do kitajske meje je bila zaklju\xc4\x8dena leta 1916, tako je bila stalna \xc5\xbeelezni\xc5\xa1ka proga od Petrogradu do Vladivostoka kon\xc4\x8dana, in ostaja do danes najdalj\xc5\xa1a \xc5\xbeelezni\xc5\xa1ka proga na svetu. Elektrifikacija proge se je za\xc4\x8dela leta 1929 in zaklju\xc4\x8dila v letu 2002, podvojila se je tudi te\xc5\xbea vlakov na 6000 ton.\n_START_SECTION_\nU\xc4\x8dinki\n_START_PARAGRAPH_\nTranssibirska \xc5\xbeeleznica je dala pozitivno spodbudo za sibirsko kmetijstvo, omogo\xc4\x8da znaten izvoz v osrednjo Rusijo in Evropo. To je vplivalo tudi na ozemlja povezana neposredno, kot tudi tiste, ki so povezane z re\xc4\x8dnim prometom._NEWLINE_Kot je za\xc4\x8delo Sibirsko kmetijstvo okoli leta 1869 izva\xc5\xbeati poceni \xc5\xbeito proti zahodu, je bilo kmetijstvo v srednji Rusiji \xc5\xa1e vedno pod gospodarskim pritiskom po koncu tla\xc4\x8danstva, ki je bilo uradno ukinjeno leta 1861. Da bi ubranila osrednje obmo\xc4\x8dje in prepre\xc4\x8dila morebitno socialno destabilizacijo, je vlada v letu 1896 uvedla \xc4\x8celjabinskno tarifno pregrado (\xd0\xa7\xd0\xb5\xd0\xbb\xd1\x8f\xd0\xb1\xd0\xb8\xd0\xbd\xd1\x81\xd0\xba\xd0\xb8\xd0\xb9 \xd1\x82\xd0\xb0\xd1\x80\xd0\xb8\xd1\x84\xd0\xbd\xd1\x8b\xd0\xb9 \xd0\xbf\xd0\xb5\xd1\x80\xd0\xb5\xd0\xbb\xd0\xbe\xd0\xbc), tarifno oviro za \xc5\xbeita, ki so potekala skozi \xc4\x8celjabinsk in podobno oviro v Mand\xc5\xbeuriji. Ta ukrep je spremenil naravo izvoza, veliko kmetij je pre\xc5\xa1lo na proizvodnjo koruze. Od 1896 do leta 1913 je Sibirija izvozila v povpre\xc4\x8dju 501.932 ton kruha (\xc5\xbeitarice, moka) letno._NEWLINE_Transsibirska \xc5\xbeeleznica je s seboj prinesla tudi milijone kme\xc4\x8dkih migrantov iz zahodnih regij Rusije in Ukrajine. Med letoma 1906-1914 je pribli\xc5\xbeno 4 milijone kmetov pri\xc5\xa1lo v Sibirijo. _NEWLINE_Transsibirska linija ostaja najpomembnej\xc5\xa1a transportna povezava v Rusiji; okoli 30% ruskega izvoza potuje po progi. Medtem ko pritegne veliko tujih turistov, jo ve\xc4\x8dinoma uporabljajo doma\xc4\x8di potniki._NEWLINE_Danes Transsibirska \xc5\xbeeleznica preva\xc5\xbea okoli 200.000 zabojnikov na leto v Evropo. Ruske \xc5\xbdeleznice nameravajo podvojiti obseg kontejnerskega prometa in razvija floto specializiranih vozil in pove\xc4\x8danje terminalskih zmogljivosti v pristani\xc5\xa1\xc4\x8dih 3 - 4 krat. Do leta 2010 je obseg prometa med Rusijo in Kitajsko dosegel 60 milijonov ton, ve\xc4\x8dina gre po \xc5\xbeeleznici. _NEWLINE_Z odli\xc4\x8dno koordinacijo \xc5\xbeelezni\xc5\xa1kih uprav sodelujo\xc4\x8dih dr\xc5\xbeav, lahko vlakovna po\xc5\xa1iljka zabojnikov od Pekinga do Hamburga, preko Transmongolske in Transsibrske proge pride v manj kot 15 dneh, vendar tipi\xc4\x8den tovor potrebuje precej ve\xc4\x8d, tudi do okoli 25 dni. _NEWLINE_Po poro\xc4\x8dilu iz leta 2009, je bil najbolj\xc5\xa1i \xc4\x8das potovanja tovornega vlaka iz pacifi\xc5\xa1kih pristani\xc5\xa1\xc4\x8d Rusije do zahodne meje (iz Rusije, ali morda Belorusije), okoli 12 dni, kar pomeni okoli 900 km  na dan, najve\xc4\x8dja delovna hitrost 80 km / h. V za\xc4\x8detku leta 2009 so Ruske \xc5\xbeeleznice napovedale ambiciozen program imenovan "Transsibirska v sedmih dneh"; tako bodo v naslednjih petih letih vlo\xc5\xbeiti 11.000.000.000 $, da bi omogo\xc4\x8dili tovornemu prometu dose\xc4\x8di ta cilj. Na\xc4\x8drt bo vklju\xc4\x8deval pove\xc4\x8danje hitrosti na 90 km / h v 2010-12 in vsaj na nekaterih odsekih do 100 km / h do leta 2015.'